

VISPĀRĪGĀ VIENOŠANĀS Nr. ___________________
 “Par tehniskās apsekošanas, būvniecības ieceres dokumentācijas un būves ekspertīzes veikšanu”


Dokumenta datums ir tā
elektroniskas parakstīšanas datums


VAS „Valsts nekustamie īpašumi”, reģistrācijas Nr.40003294758, kuru, pamatojoties uz _______________, pārstāv _____________________, no vienas puses, 
un 
________, reģistrācijas Nr. ____________, kuru, pamatojoties uz ______, pārstāv _________________,
________, reģistrācijas Nr. ____________, kuru, pamatojoties uz ______, pārstāv _________________,
________, reģistrācijas Nr. ____________, kuru, pamatojoties uz ______, pārstāv _________________,

[bookmark: _Hlk534189042]saskaņā ar atklātā konkursa: „Vispārīgā vienošanās par tehniskās apsekošanas, būvniecības ieceres dokumentācijas ekspertīzes un būves ekspertīzes veikšanu” (ID Nr. VNĪ/2026/7/2-9/AK-49), rezultātu, noslēdz šādu vienošanos (turpmāk – Vienošanās), 

1. LIETOTIE TERMINI
1.1. Pasūtītājs - VAS „Valsts nekustamie īpašumi”, reģistrācijas Nr.40003294758, juridiskā adrese Talejas iela 1, Rīga, LV-1026.
1.2. Uzņēmējs Nr.1 – _____________, reģistrācijas Nr. __________, juridiskā adrese ____________. Uzņēmējs Nr.1 pretendē uz Iepirkuma __ daļas Darbu veikšanu.
1.3. Uzņēmējs Nr.2 – _____________, reģistrācijas Nr. __________, juridiskā adrese ____________. Uzņēmējs Nr.2 pretendē uz Iepirkuma __ daļas Darbu veikšanu.
1.4. Uzņēmējs Nr.3 – _____________, reģistrācijas Nr. __________, juridiskā adrese ____________. Uzņēmējs Nr.3 pretendē uz Iepirkuma __ daļas Darbu veikšanu.
1.5. Uzņēmējs – Uzņēmējs Nr.1, Uzņēmējs Nr.2 vai Uzņēmējs Nr.3.
1.6. Uzņēmēji – Uzņēmējs Nr.1, Uzņēmējs Nr.2 un Uzņēmējs Nr.3 kopā.
1.7. Puse – Pasūtītājs vai Uzņēmējs.
1.8. Puses – Pasūtītājs un Uzņēmējs/Uzņēmēji.
1.9. Iepirkums – Pasūtītāja veiktais iepirkums saskaņā ar atklātu konkursu: „Vispārīgā vienošanās par tehniskās apsekošanas, būvniecības ieceres dokumentācijas ekspertīzes un būves ekspertīzes veikšanu” (ID Nr. 2026/7/2-9/AK-49). Iepirkuma rezultātā ir izvēlēti Uzņēmēji Iepirkuma I daļas Tehniskās apsekošanas veikšana, Iepirkuma II daļas Būvniecības ieceres dokumentācijas ekspertīzes veikšana un Iepirkuma III daļas Būves ekspertīzes veikšana pakalpojumiem.
1.10. Iepirkuma dokumentācija – nolikums, Uzņēmēja piedāvājums (t.sk. apliecinājumi) un cita dokumentācija, ko Uzņēmējs iesniedzis Pasūtītājam, piedaloties Iepirkumā.
1.11. Objekts – VAS „Valsts nekustamie īpašumi” īpašumā, pārvaldībā vai valdījumā esošs nekustamais īpašums vai tā daļa. Par Objektu ir uzskatāmi arī vairāki Pasūtītāja īpašumā, pārvaldībā vai valdījumā esoši nekustamie īpašumi vai to daļa, ja tā tas ir norādīts Vienošanās 3.1.punktā noteiktajā Pasūtītāja uzaicinājumā.
1.12. Darba uzdevums – Pasūtītāja sagatavots detalizēts apraksts par veicamajiem Darbiem, to apjomu, izpildes termiņu un citu būtisku informāciju.
1.13. Darbi:
1.13.1. Iepirkuma I daļā – Objekta vai tā daļas tehniskā apsekošana un tehniskās apsekošanas atzinuma sagatavošana;
1.13.2. Iepirkuma II daļā – Objekta būvniecības ieceres dokumentācijas, tā daļas, būvniecības ieceres dokumentācijas izmaiņu vai atsevišķu tehnisko risinājumu ekspertīzes veikšana un ekspertīzes atzinuma sagatavošana;
1.13.3. [bookmark: _Hlk524340450]Iepirkuma III daļā – Objekta vai tā daļas ekspertīzes veikšana un ekspertīzes atzinuma sagatavošana.
Vienošanās un/vai Līgumā par Darbiem ir uzskatāma arī kāda tā daļa vai posms, ja Darba uzdevumā un/vai Līgumā ir noteikta Darbu nodošana, pieņemšana pa daļām vai posmiem.
1.14. Dokumentācija –Darbu ietvaros izstrādājamie un Pasūtītājam iesniedzamie dokumenti.
1.15. Līgums – Vienošanās ietvaros starp Pasūtītāju un Uzņēmēju noslēgtais līgums par konkrētu Darbu veikšanu. Līguma parauga forma pievienota Vienošanās pielikumā (3.pielikums).
1.16. Vienošanās summa – maksimālā kopējā naudas summa bez pievienotās vērtības nodokļa, kuru Pasūtītājs visā Vienošanās spēkā esamības laikā var samaksāt Uzņēmējiem par pilnībā un kvalitatīvi veiktiem Darbiem saskaņā ar finanšu piedāvājumā (Vienošanās 2.pielikums) norādītām cenām. Finanšu piedāvājumā norādītās cenas visā Vienošanās un noslēgto Līgumu darbības laikā nevar tikt paaugstinātas sakarā ar cenu pieaugumu darbaspēka un/vai materiālu izmaksām, nodokļu likmes vai nodokļu (izņemot pievienotās vērtības nodokļa) un citu normatīvo aktu izmaiņām, kas stāsies spēkā visā Vienošanās un Līgumu darbības laikā vai kas stājušās spēkā pirms Vienošanās un/vai Līgumu spēkā stāšanās, un jebkuriem citiem apstākļiem, kas varētu ietekmēt iesniegto cenu. 
1.17. Līgumcena – Līgumā norādītā kopējā summa bez pievienotās vērtības nodokļa, kuru Pasūtītājs samaksās Uzņēmējam par pilnā apjomā un noteiktos termiņos veiktiem Darbiem saskaņā ar finanšu piedāvājumā norādītajām cenām un faktiski patērēto laiku Darbu izpildei. Līgumcena ietver visus izdevumus un atlīdzību, kāda Uzņēmējam pienākas sakarā ar pilnīgu un pienācīgu Līgumā noteikto saistību izpildi, t.sk. transporta un sakara līdzekļu izmaksas, darbu organizācijas izmaksas, izdevumus materiālu un aprīkojuma iegādei, apdrošināšanai, saskaņojumu un informācijas iegūšanai, apsekošanai, nodokļiem (izņemot pievienotās vērtības nodoklis) nepieciešamās izmaksas un izmaksas par darbiem, kas nav tieši iekļauti Darba uzdevumā, bet kuru izpildes vai pielietojuma nepieciešamība izriet no Vienošanās, Līguma un Darba uzdevuma rakstura un/vai apjoma, un kuru izpilde vai pielietojums var būt nepieciešams, lai veiktu Darbus, kā arī citas izmaksas, kuras saistītas ar līgumsaistību izpildi, t.sk. visas iespējamās izmaksas, kas varētu rasties Uzņēmējam, Pasūtītājam apturot un/vai izbeidzot Līguma darbību.

2. VIENOŠANĀS PRIEKŠMETS UN TERMIŅŠ
2.1. Vienošanās nosaka kārtību, kādā, Pasūtītājs no Vienošanos noslēgušo Uzņēmēju loka izvēlēsies Uzņēmējus, kuri veiks Darbus, Pušu starpā tiks slēgti Līgumi, noteikti Pušu pienākumi un tiesības Vienošanās un Līguma izpildē un pieņemti un apmaksāti Līguma ietvaros veiktie Darbi.
2.2. Uzņēmējs, veicot Darbus, ievēro Iepirkuma dokumentāciju, Vienošanos, Darba uzdevumus, attiecīgai Iepirkuma daļai noteikto tehnisko specifikāciju (Vienošanās 1.pielikums), Līgumu, finanšu piedāvājumu, speciālās prasības Darbu veikšanai, attiecīgā Uzņēmēja iesniegto piedāvājumu un spēkā esošo normatīvo aktu prasības.
2.3. Pasūtītājs ir tiesīgs slēgt Līgumus un uzdot Darbus 48 (četrdesmit astoņu) mēnešu laikā no Vienošanās spēkā stāšanās dienas vai līdz Vienošanās 4.1.punktā noteiktās Vienošanās summas sasniegšanai, atkarībā no tā, kurš no nosacījumiem iestāsies pirmais.

3. UZŅĒMĒJA IZVĒLE, LĪGUMA SLĒGŠANA UN DARBA UZDEVUMA IZPILDES UZDOŠANA
3.1. [bookmark: _Hlk534187814]Ja Pasūtītājam rodas nepieciešamība pasūtīt Darbus, Pasūtītājs sagatavo Darba uzdevumu, informāciju par Darbiem (t.sk. norādot, uz kuru Iepirkuma daļu konkrētie Darbi attiecas), Darbu speciālās prasības, t.sk., Darbu izpildes termiņu, apdrošināšanas prasības, un Uzņēmējiem, kuri norādīti šīs Vienošanās 11.nodaļā, platformā iepirkumi.lv nosūta uzaicinājumu iesniegt piedāvājumus par konkrēto Darbu veikšanu.
3.2. Pasūtītājam ir tiesības nesūtīt uzaicinājumu iesniegt cenu piedāvājumus Vienošanās ietvaros un/vai neslēgt Līgumus ar Uzņēmēju, ja no konkrētā uzaicinājuma iesniegt cenu piedāvājumu/slēgt Līgumu nosūtīšanas dienas ir pagājis Publisko iepirkumu likumā noteiktais termiņš kopš brīža, kad Pasūtītājs ir vienpusēji atkāpies no jebkāda ar attiecīgo Uzņēmēju noslēgta pakalpojumu, piegādes un/vai būvdarbu līguma/vispārīgās vienošanās un šāda vienpusēja atkāpšanās ir saistīta ar to, ka Uzņēmējs nav pildījis noslēgtā līguma noteikumus. 
3.3. Uzņēmējs, Pasūtītāja uzaicinājumā norādītajā termiņā (kas ir ne īsāks kā 3 (trīs) darbdienas) un veidā, iesniedz Pasūtītājam savu piedāvājumu, Pasūtītāja pieprasīto informāciju saskaņā ar Pasūtītāja pievienotajām veidnēm, Darba uzdevumu un citu informāciju, kas norādīta Pasūtītāja uzaicinājumā iesniegt piedāvājumu konkrēto Darbu veikšanai. Gadījumā, ja Uzņēmējs neiesniedz savu piedāvājumu Pasūtītāja norādītajā termiņā, ir uzskatāms, ka cenu piedāvājums nav iesniegts un Uzņēmējs ir atteicies no pretendēšanas uz konkrēto Darbu veikšanu. Pasūtītājs nosaka termiņu, kas ir pietiekams attiecīgā piedāvājuma iesniegšanai, ņemot vērā tādus faktorus kā iepirkuma līguma priekšmeta sarežģītība un piedāvājuma sagatavošanai nepieciešamais laiks. Pasūtītājs, saņemot piedāvājumus, nodrošina Publisko iepirkumu likuma prasības par piedāvājuma neatvēršanu līdz iesniegšanai noteiktā termiņa beigām.
3.4. No Uzņēmēju iesniegtajiem cenu piedāvājumiem Pasūtītājs izvēlas piedāvājumu ar zemāko piedāvājumā norādīto Līgumcenu konkrēto Darbu veikšanai un par savu izvēli e-pastā informē Uzņēmējus.
3.5. Ja viszemāko cenu par konkrētajiem Darbiem piedāvājuši vairāki Uzņēmēji, tad Pasūtītājs, lai noteiktu uzvarētāju, starp pretendentiem, kuri iesnieguši vienādas viszemākās cenas, rīko izlozi. Pasūtītājs par savu izvēli e-pastā informē Uzņēmējus.
3.6. Ar Uzņēmēju, kurš izraudzīts par konkrēto Darbu veikšanu, tiek noslēgts Līgums. Uz noslēgto Līgumu ir attiecināmi visi Vienošanās noteikumi un Līgumā var tikt norādītas īpašas prasības Darbu veikšanai vai Līgums var tikt precizēts, ņemot vērā konkrētā Objekta, būvniecības ieceres un/vai tās dokumentācijas specifiku, tajā skaitā var tikt norādīti papildus pienākumi.
3.7. Ja Uzņēmējs 5 (piecu) darba dienu laikā, skaitot no dienas, kad Pasūtītājs Uzņēmējam iesniedzis Līgumu parakstīšanai, to neparaksta un neiesniedz Pasūtītājam, uzskatāms, ka Uzņēmējs atteicies no Līguma parakstīšanas un Pasūtītājs ir tiesīgs slēgt Līgumu par konkrēto Darbu veikšanu ar Uzņēmēju, kurš ir iesniedzis piedāvājumu ar nākamo zemāko cenu. 
3.8. Ja, veicot būvniecības ieceres dokumentācijas ekspertīzi, līdz būvniecības ieceres realizācijas pabeigšanai Objektā Pasūtītājam radīsies nepieciešamība veikt atkārotu būvniecības ieceres dokumentācijas, tās daļas (būvniecības ieceres dokumentācijas izmaiņu vai atsevišķu tehnisko risinājumu) ekspertīzi, Pasūtītājs ir tiesīgs to uzdot veikt Uzņēmējam, kas ir veicis sākotnējo būvniecības ieceres dokumentācijas ekspertīzi. Šajā gadījumā Pasūtītājs ar konkrēto Uzņēmēju noslēgs Līgumu, neveicot Vienošanās 3.1.punktā noteiktajā kārtībā paredzēto cenu aptauju. Atkārotās būvniecības ieceres dokumentācijas, tās daļas (būvniecības ieceres dokumentācijas izmaiņu vai atsevišķu tehnisko risinājumu) ekspertīzes izmaksas tiek noteiktas, nepārsniedzot sākotnējās ekspertīzes Līgumcenu, ņemot vērā finanšu piedāvājumā norādītās cenas, veicamās ekspertīzes apjomu un izpildes termiņu.
3.9. Pasūtītājam ir tiesības neizmantot Vienošanos, uzdodot veikt Darbus, t.sk. jebkurā no šādiem gadījumiem:
3.9.1. ja, veicot tirgus izpēti ārpus Vienošanās, Pasūtītājs ir konstatējis, ka Uzņēmēju iesniegtajos cenu piedāvājumos konkrēto Darbu cena pārsniedz Darbu veikšanas izmaksas ārpus Vienošanās;
3.9.2. ja konkrēto Darbu veikšanai Pasūtītājs ir izvirzījis atšķirīgas kvalifikācijas prasības un/vai attiecīgo Darbu veikšanai ir nepieciešams piesaistīt speciālistus, kas sākotnēji netika prasīti Iepirkuma dokumentācijā;
3.9.3. konkrētos darbus var veikt zemāk kvalificēti speciālisti un, iegādājoties to ārpus Vienošanās, tiktu sasniegta Pasūtītāja finanšu līdzekļu efektīvāka izmantošana un Darbi tiktu iepirkti par iespējami izdevīgāku cenu;
3.9.4. Pasūtītājs uzdod veikt Darbus, atsevišķi rīkojot kādu no Publisko iepirkumu likumā paredzētajām iepirkumu procedūrām.

4. VIENOŠANĀS SUMMA UN NORĒĶINU KĀRTĪBA
4.1. Vienošanās provizoriskā summa ir 1 200 000,00 EUR (viens miljons divi simti tūkstoši euro, 00 centi) bez pievienotās vērtības nodokļa. 
4.2. Ja Vienošanās kopējās summas apmērs nav pietiekošs, lai nodrošinātu nepārtrauktību Līgumā sniedzamajiem Pakalpojumiem līdz Līguma termiņa beigām, Puses ir tiesīgas palielināt Līguma kopējo summu līdz 20 % (divdesmit procentiem) no sākotnējās Līguma kopējās summas, Pusēm par to noslēdzot rakstveida vienošanos. 
4.3. Par Līguma ietvaros veicamajiem Darbiem Līgumcena (bez pievienotās vērtības nodokļa) tiek norādīta Līgumā, ņemot vērā finanšu piedāvājumā norādītās cenas.
4.4. Veicot norēķinus, Līgumcenai tiek piemērots pievienotās vērtības nodoklis normatīvajos aktos noteiktajā kārtībā un apmērā. 
4.5. Pamatojoties uz Vienošanās un Līguma noteikumiem, Uzņēmējs iesniedz Pasūtītājam rēķinu par izpildītiem un no Pasūtītāja puses pieņemtiem Darbiem. Uzņēmējs iesniedz Pasūtītājam rēķinu, nosūtot to uz Pasūtītāja elektroniskā pasta adresi rekini@vni.lv. Visiem rēķiniem jābūt noformētiem atbilstoši normatīvo aktu prasībām. Uzņēmēja sagatavotajā rēķinā jābūt iekļautai informācijai par Līguma datumu, numuru un Objektu. Līdz brīdim, kamēr Uzņēmējs nav iekļāvis rēķinā šajā punktā noteikto informāciju, uzskatāms, ka Uzņēmējs rēķinu nav iesniedzis.
4.6. Par rēķina samaksas dienu tiek uzskatīta diena, kad Pasūtītājs ir pārskaitījis naudu uz Uzņēmēja norādīto bankas norēķinu kontu.
4.7. Pasūtītājam nav pienākums izlietot visu Vienošanās 4.1.punktā minēto Vienošanās summu, uzdodot veikt Darbus Vienošanās noteiktajā kārtībā.
4.8. Puses vienojas, ka Pasūtītājam saskaņā ar Vienošanos vai Līgumu pienākošos līgumsodus un zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz Vienošanos un/vai Līgumu, pienākas Uzņēmējam, pirms tā izmaksas Uzņēmējam.

5. DARBU IZPILDES KĀRTĪBA UN TERMIŅŠ
5.1. Uzņēmējs veic Darbus pilnā apmērā Vienošanās un/vai Līgumā norādītajā kārtībā un termiņā. Līgumā noteikto Darbu izpildes termiņš tiek noteikts attiecīgajā Līgumā.
5.2. Pasūtītājs nodod Uzņēmējam Darbu veikšanai Pasūtītāja rīcībā esošo un Darbu veikšanai nepieciešamo dokumentāciju, parakstot Dokumentācijas nodošanas – pieņemšanas aktu (Vienošanās 4.pielikums), un/vai elektroniski, ja tas noteikts Darba uzdevumā.
5.3. [bookmark: _Hlk534789358]Uzņēmējs labticīgi un ar vislielāko centību veiks Darbus atbilstoši Darba uzdevumam un nekavējoties informēs Pasūtītāju par visiem Darba uzdevuma izpildes aspektiem un Pasūtītāju interesējošiem jautājumiem par Darbu izpildi.
5.4. Veicot Iepirkuma II.daļas Darbus, Līgumā noteiktajā termiņā Uzņēmējs sākotnēji iesniedz Pasūtītājam ekspertīzes atzinuma projektu. Pasūtītājs Uzņēmēja sagatavoto ekspertīzes atzinuma projektu iesniedz būvniecības ieceres dokumentācijas izstrādātājam, kurš, ņemot vērā ekspertīzes atzinuma projektā norādīto, veic būvniecības ieceres dokumentācijas precizēšanu, nepilnību novēršanu. Pēc precizētās būvniecības ieceres dokumentācijas saņemšanas no Pasūtītāja Uzņēmējs Līgumā norādītajā termiņā veic atkārtotu ekspertīzi, sagatavo ekspertīzes atzinumu un iesniedz to Pasūtītājam tehniskajā specifikācijā vai Darba uzdevumā noteiktajā formātā un apjomā.
5.5. Pēc Darbu pabeigšanas, Uzņēmējs par to informē Pasūtītāju un iesniedz Pasūtītājam attiecīgās Iepirkuma daļas tehniskajā specifikācijā vai Darba uzdevumā norādīto Dokumentāciju, visus Līguma izpildes laikā no Pasūtītāja saņemtos dokumentus (izņemot tos dokumentus, kas nodoti elektroniski) un Uzņēmēja parakstītu Darbu nodošanas – pieņemšanas akta 2 (divus) eksemplārus. Darbu nodošanas - pieņemšanas akta forma pievienota Vienošanās pielikumā (5.pielikums).
5.6. Pēc Vienošanās 5.5.punktā noteikto dokumentu saņemšanas Pasūtītājs 10 (desmit) darba dienu laikā izvērtē veikto Darbu un Dokumentācijas atbilstību Līguma un Vienošanās noteikumiem.
5.7. Ja, izskatot Dokumentāciju, Pasūtītājs konstatē, ka Dokumentācija atbilst Līguma un Vienošanās noteikumiem, Darbi ir veikti pilnā apmērā, kvalitatīvi un Uzņēmējs ir iesniedzis visus nepieciešamos dokumentus, Pasūtītājs paraksta Darbu nodošanas – pieņemšanas aktu. 
5.8. Ja Dokumentācija neatbilst Līguma un/vai Vienošanās noteikumiem, Darbi nav veikti pilnā apmērā, nav kvalitatīvi, iztrūkst kāds no nepieciešamajiem dokumentiem vai Pasūtītājs konstatē citus trūkumus, Pasūtītājs izsniedz Uzņēmējam rakstisku atteikumu pieņemt Darbus, norādot atteikuma iemeslu. Uzņēmējs novērš konstatētos trūkumus/nepilnības Pasūtītāja norādītajā termiņā un atkārtoti iesniedz Pasūtītājam Dokumentāciju. Ja pēc trūkumu/nepilnību novēršanas Pasūtītājs atzīst, ka Dokumentācija atbilst Vienošanās un Līguma noteikumiem, Darbi ir veikti pilnā apmērā, kvalitatīvi un ir saņemti visi nepieciešamie dokumenti, Pasūtītājs rīkojas Vienošanās 5.7.punktā noteiktajā kārtībā.
5.9. Pasūtītājs ir tiesīgs neparakstīt Darbu nodošanas - pieņemšanas aktu līdz brīdim, kad Uzņēmējs ir novērsis visus Pasūtītāja konstatētos trūkumus, neatbilstības. Darbu pieņemšanas faktu apliecina Pušu parakstīts Darbu nodošanas – pieņemšanas akts.
5.10. Pasūtītāja norādīto trūkumu, neatbilstību novēršana nepagarina Līgumā norādīto Darbu izpildes termiņu.
5.11. Līgumā norādītais Darbu veikšanas termiņš un/vai starptermiņš (ja Līgumā tāds noteikts) var tikt pagarināts, ja Līgumā paredzēto saistību izpilde tiek aizkavēta Pasūtītāja vainas dēļ par laika periodu, par kādu tiek aizkavēta Uzņēmēja saistību izpilde.

6. PASŪTĪTĀJA PIENĀKUMI UN TIESĪBAS
6.1. Pasūtītāja pienākumi:
6.1.1. ievērojot Darba uzdevumā noteikto, nodrošināt Uzņēmēju ar dokumentāciju, kas nepieciešama attiecīgo Darbu veikšanai, un citu dokumentāciju pēc Uzņēmēja pieprasījuma, ja tas nepieciešams Līguma izpildei un tā ir Pasūtītāja rīcībā. Šādu Uzņēmēja pieprasījumu Pasūtītājs apņemas izskatīt 2 (divu) darba dienu laikā, skaitot no pieprasījuma saņemšanas dienas;
6.1.2. saņemot attiecīgu Uzņēmēja rakstisku pieprasījumu, sniegt Uzņēmējam Pasūtītāja rīcībā esošo un Līguma izpildei nepieciešamo informāciju un dokumentāciju;
6.1.3. iepriekš Pušu saskaņotā laikā nodrošināt Uzņēmējam iespēju apsekot Objektu.
6.2. Pasūtītāja tiesības:
6.2.1. iesniegt Uzņēmējam pretenzijas par nepilnībām, trūkumiem, neatbilstībām un neprecizitātēm Darbu veikšanā un Dokumentācijā. Pasūtītāja iesniegtās pretenzijas Uzņēmējam ir saistošas;
6.2.2. apturēt Darbu veikšanu, ja tam ir objektīvs iemesls;
6.2.3. apsekot Iepirkuma I daļā vai III daļā paredzēto Darbu izpildes vietu, konstatēt, kā arī fiksēt aktā vai citā dokumentā, vai Uzņēmējs ievēro “VAS “Valsts nekustamie īpašumi” darba aizsardzības prasības uzņēmējiem, veicot tehniskās apsekošanas un būves ekspertīzes darbus” (8.pielikums). Pasūtītāja konstatētais fakts - pārkāpums, kas fiksēts aktā vai citā dokumentā ir pamats piemērot Uzņēmējam līgumsodu “VAS “Valsts nekustamie īpašumi” darba aizsardzības prasības uzņēmējiem, veicot tehniskās apsekošanas un būves ekspertīzes darbus” (8.pielikums) noteiktajā kārtībā un apmērā.

7. UZŅĒMĒJA PIENĀKUMI UN TIESĪBAS
7.1. Uzņēmēja pienākumi:
7.1.1. veikt Darbus pilnā apjomā ar saviem resursiem, ierīcēm un darbaspēku, organizēt un veikt uzdevumus, kas nepieciešami Darbu pilnvērtīgai veikšanai atbilstoši Darba uzdevumam, Līguma un Vienošanās noteikumiem, un normatīvajiem aktiem, kā arī Līgumā noteiktajā termiņā nodot Līguma un Vienošanās noteikumiem atbilstošu Dokumentāciju;
7.1.2. nodrošināt, ka Darbu veikšanā tiks iesaistīti tikai augsti kvalificēti Iepirkuma dokumentācijas vai Darba uzdevuma prasībām atbilstoši speciālisti, kuriem ir visas nepieciešamās atļaujas/sertifikāti/ licences un pieredze attiecīgā darba veikšanā;
7.1.3. pirms Darbu veikšanas izpildīt Darba uzdevumā un Līgumā noteiktās prasības par Uzņēmēja civiltiesiskās atbildības apdrošināšanu un/vai Uzņēmēja būvspeciālistu profesionālās civiltiesiskās atbildības apdrošināšanu;
7.1.4. nodrošināt, ka Uzņēmēja iesaistītie speciālisti veic Objekta apsekošanu apvidū;
7.1.5. veicot Iepirkuma I daļas vai III daļas Darbus, pirms Darbu uzsākšanas saskaņot ar Pasūtītāju darba organizācijas jautājumus;
7.1.6. veicot Iepirkuma I daļas vai III daļas Darbus, ievērot “VAS “Valsts nekustamie īpašumi” darba aizsardzības prasības uzņēmējiem, veicot tehniskās apsekošanas un būves ekspertīzes darbus”;
7.1.7. visā būvniecības ieceres realizācijas laikā un būvdarbu garantijas laikā par saviem līdzekļiem Pasūtītāja norādītajā termiņā veikt ekspertīzi būvniecības ieceres dokumentācijai, tās daļai, atsevišķiem risinājumiem, ja būvniecības ieceres dokumentācijā tiek atklāti trūkumi, nepilnības, neatbilstības normatīvajiem aktiem un kuras Uzņēmējam bija iespējams un vajadzēja konstatēt un norādīt ekspertīzes atzinumā, veicot sākotnējo ekspertīzi;
7.1.8. atbildēt par visiem zaudējumiem, kuri Uzņēmēja un tā piesaistīto speciālistu/apakšuzņēmēju vainas dēļ radušies trešajām personām un/vai Pasūtītājam;
7.1.9. būt atbildīgam par veikto Darbu atbilstību Vienošanās, Līguma noteikumiem un normatīvo aktu prasībām;
7.1.10. veikt citus pienākumus, kuri ir noteikti tehniskajā specifikācijā, Darba uzdevumā un Līgumā.
7.2. Uzņēmēja tiesības:
7.2.1. pieprasīt un saņemt no Pasūtītāja informāciju un dokumentus, kas ir nepieciešami Darbu veikšanai;
7.2.2. par Darbu pienācīgu veikšanu atbilstoši Darba uzdevuma, Vienošanās, Līguma un normatīvo aktu noteikumiem saņemt atlīdzību Vienošanās un Līgumā noteiktajā kārtībā.

8. APDROŠINĀŠANA
8.1. Noslēdzot Līgumu par attiecīgo Darbu veikšanu, Uzņēmējs apņemas Līgumā norādītajā termiņā, bet ne vēlāk kā pirms Darbu veikšanas iesniegt Pasūtītājam Līgumā norādītās apdrošināšanas polises, apdrošināšanas līguma un dokumentu, kas apliecina apdrošināšanas prēmijas apmaksu, kopijas, uzrādot minēto dokumentu oriģinālus, ievērojot šādas apdrošināšanas noteikumu prasības:
8.1.1. Uzņēmēja civiltiesiskās atbildības apdrošināšanu, ja paredzēts Darba uzdevumā atbilstoši Darba uzdevumā izvirzītajām prasībām un ievērojot tajā norādīto atbildības limitu;
8.1.2. [bookmark: _Hlk526347867]Uzņēmēja būvspeciālistu profesionālās civiltiesiskās atbildības apdrošināšanu ar atbildības limitu ne mazāku kā 2014.gada 19.augusta Ministru kabineta noteikumos Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteikto, bet ja minētie noteikumi neattiecas uz veicamajiem Darbiem konkrētā Līguma ietvaros, tad 100% (viens simts procentu) no konkrētajā Līgumā noteiktās Līgumcenas, un pašrisku ne lielāku par 10% (desmit procentiem) no Līgumcenas. 
8.2. Uzņēmēja iesniegtajās civiltiesiskās atbildības apdrošināšanas polisēs kā trešajai personai ir jābūt minētai - Valsts akciju sabiedrībai „Valsts nekustamie īpašumi”.
8.3. Ņemot vērā Objekta specifiku, Pasūtītājam ir tiesības Darba uzdevumā norādīt papildu segumus un nosacījumus, kas jāiekļauj apdrošināšanas līgumos (t.sk. atbildības limitu un pašrisku apmēru).
8.4. Pirms Līgumā noteikto apdrošināšanas polišu parakstīšanas, attiecīgā apdrošināšanas polise, apdrošināšanas līgums, kā arī jebkādi grozījumi apdrošināšanas polisē iepriekš ir rakstiski jāsaskaņo ar Pasūtītāju. Gadījumā, ja Uzņēmējs neievēro šajā punktā noteikto, uzskatāms, ka Uzņēmējs nav izpildījis ar šo Vienošanos noteikto pienākumu par apdrošināšanas polišu nodrošināšanu un uzturēšanu.
8.5. Ja apdrošināšanas polisei Līguma darbības laikā beidzas termiņš, Uzņēmējs iesniedz Pasūtītajam jaunus tāda paša veida un satura Līgumā noteiktos dokumentus ne vēlāk kā 10 (desmit) darba dienas pirms iepriekšējās apdrošināšanas polises termiņa pēdējās dienas, uzrādot minēto dokumentu oriģinālus.

9. PUŠU ATBILDĪBA UN LĪGUMSODS
9.1. Puses ir savstarpēji atbildīgas par līgumsaistību neizpildi vai nepienācīgu izpildi, kā arī atbild par otrai Pusei šajā sakarā radušos zaudējumu atlīdzību.
9.2. Ja Pasūtītājs nepamatoti neveic samaksu par Darbu, Uzņēmējs var prasīt Civillikumā noteikto kompensāciju par parāda atgūšanas izmaksām 40.00 EUR (četrdesmit euro) apmērā un likumiskos procentus, kas tiek rēķināti no kavētā maksājuma apjoma.
9.3. Ja Uzņēmējs kavē Līgumā noteikto Darbu izpildes termiņu un/vai starptermiņu (ja Līgumā tāds noteikts), tad Pasūtītājam ir tiesības pieprasīt Uzņēmējam maksāt līgumsodu 0,3% (nulle komats trīs procentu) apmērā no Līgumā noteiktās Līgumcenas par katru nokavēto dienu, bet kopumā ne vairāk kā 10% (desmit procenti) no Līgumcenas.
9.4. Par “VAS “Valsts nekustamie īpašumi” darba aizsardzības prasības uzņēmējiem, veicot tehniskās apsekošanas un būves ekspertīzes darbus” (8.pielikums) noteiktajiem pārkāpumiem Uzņēmējs maksā Pasūtītājam līgumsodu dokumentā noteiktajā apmērā.
9.5. Ja Uzņēmējs nepilda kādu no Vienošanās vai Līguma noteikumiem, izņemot Vienošanās 9.3. un 9.4.punktā noteikto, Pasūtītājam ir tiesības pieprasīt no Uzņēmēja līgumsodu 2% (divu procentu) apmērā no Līgumcenas par katru Uzņēmēja saistības neizpildes vai nepienācīgas izpildes gadījumu.
9.6. Līgumsoda samaksa neatbrīvo Puses no Līgumā paredzēto saistību (t.sk. nokavēto un neizpildīto saistību), kā arī to turpmākas pildīšanas, un neizslēdz pienākumu atlīdzināt zaudējumus.
9.7. Uzņēmējs atbild par zaudējumiem, ko tas ar savu prettiesisku darbību vai bezdarbību nodarījis Pasūtītājam vai trešajām personām. 
9.8. Uzņēmējs ir atbildīgs par tā piesaistīto apakšuzņēmēju Darbu veikšanu (tai skaitā Dokumentācijas sagatavošanu) atbilstoši Vienošanās un Līguma noteikumiem un par zaudējumiem, ko Vienošanās un Līguma izpildē iesaistītie apakšuzņēmēji ar savu prettiesisko darbību vai bezdarbību ir nodarījuši Pasūtītājam vai trešajām personām. 
9.9. Uzņēmējs ir atbildīgs par visu saistību izpildi pret apakšuzņēmējiem, tajā skaitā samaksas veikšanu.
9.10. Darbu nodošanas-pieņemšanas akta parakstīšana neatbrīvo Uzņēmēju no atbildības par Darbu kvalitāti un trūkumiem, kas acīmredzami un nepārprotami neizriet no Dokumentācijas un ko Pasūtītājs nevarēja konstatēt, pieņemot Darbu izpildi.

10. VIENOŠANĀS SPĒKĀ STĀŠANĀS UN VIENOŠANĀS UN LĪGUMA IZBEIGŠANA
10.1. Vienošanās stājas spēkā dienā, kad Puses to ir parakstījušas. Ja Vienošanos kāds no Uzņēmējiem neparaksta, tā ir spēkā attiecībā uz tiem Uzņēmējiem, kuri to ir parakstījuši.
10.2. Vienošanās var tikt izbeigta attiecībā pret kādu no Uzņēmējiem vai visiem Uzņēmējiem pirms termiņa jebkurā brīdī, Pusēm par to rakstiski vienojoties vai vienpusēji, Vienošanās un/vai normatīvajos aktos noteiktajos gadījumos. Ja Vienošanās tiek izbeigta attiecībā pret kādu no Uzņēmējiem, tad attiecībā pret pārējiem Uzņēmējiem Vienošanās paliek spēkā.
10.3. Pasūtītājam ir tiesības vienpusēji atkāpties no Vienošanās attiecībā pret kādu no Uzņēmējiem, par to rakstiski paziņojot Uzņēmējam 10 (desmit) darba dienas iepriekš un neatlīdzinot tādējādi radušos izdevumus un/vai zaudējumus, ja:
10.3.1. Uzņēmējs tiek izslēgts no Būvkomersantu reģistra;
10.3.2. Uzņēmējs ir nepienācīgi vai neatbilstoši Vienošanās un/vai Līguma noteikumiem izpildījis Darba uzdevumu, Pasūtītāja norādījumus vai ir pārkāpis citus Vienošanās un /vai Līguma noteikumus un 5 (piecu) dienu laikā pēc Pasūtītāja pieprasījuma nav šo pārkāpumu novērsis;
10.3.3. Uzņēmējs ir atteicies slēgt Līgumu vai veikt Darbus, kaut gan piedāvājumu ir iesniedzis;
10.3.4. Uzņēmējam ir pasludināts maksātnespējas process, tā darbība ir izbeigta vai apturēta, uzsākts tiesiskās aizsardzības vai ārpustiesas tiesiskās aizsardzības process, ir apturēta tā saimnieciskā darbība, Uzņēmējs tiek aizstāts ar citu uzņēmēju atbilstoši normatīvo aktu noteikumiem par komersantu reorganizāciju un uzņēmēju parēju, un šis uzņēmējs neatbilst Publisko iepirkumu likuma 61.panta trešās daļas 4.punktā noteiktajam;
10.3.5. divi vai vairāki Uzņēmēji savā starpā ir izveidojuši karteli jeb noslēguši vienošanos, tādējādi negodīgi saskaņojot savu dalību piedāvājumu iesniegšanā (piedaloties Iepirkumā vai piedāvājuma iesniegšanā, pamatojoties uz Vienošanās 3.1.punktā minēto uzaicinājumu), likvidējot vai mazinot konkurenci un liedzot Pasūtītājam iespēju saņemt zemāko cenu par veicamajiem Darbiem. Šādā gadījumā Pasūtītājam ir tiesības izbeigt Vienošanos pret visiem kartelī iesaistītajiem Uzņēmējiem;
10.3.6. [bookmark: _Hlk525109630]Vienošanos nav iespējams izpildīt tādēļ, ka Vienošanās izpildes laikā Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.4. Vienošanās izbeigšanas gadījumā Pasūtītājs lemj par katru spēkā esošā Līguma izbeigšanu vai atstāšanu spēkā. Kamēr Pasūtītājs nav pieņēmis atbilstošu lēmumu, Līgums paliek spēkā.
10.5. Pasūtītājam ir tiesības vienpusēji atkāpties no Līguma, par to rakstiski paziņojot Uzņēmējam 10 (desmit) darba dienas iepriekš un neatlīdzinot tādējādi radušos izdevumus un zaudējumus, ja:
10.5.1. Uzņēmējs vairāk kā par 5 (piecām) dienām kavē Līgumā noteikto Darbu izpildes termiņu un/vai starptermiņu;
10.5.2. Darbi tiek veikti neatbilstoši Latvijas Republikā spēkā esošo normatīvo aktu prasībām, Vienošanās vai Līguma prasībām vai Uzņēmējs kādā citā veidā nepilda Līgumā noteiktās saistības un pēc Pasūtītāja brīdinājuma 5 (piecu) darba dienu laikā Uzņēmējs neuzsāk neatbilstību novēršanu vai nenovērš Līguma saistību pārkāpumu;
10.5.3. Uzņēmējs Vienošanās noteiktajā kārtībā un termiņā nav iesniedzis Pasūtītājam kādu no Līgumā noteiktajiem dokumentiem par apdrošināšanu, kurus atbilstoši Vienošanās un Līgumā noteikumiem Uzņēmējam bija pienākums nodrošināt, uzturēt spēkā un iesniegt Pasūtītājam;
10.5.4. Uzņēmējam atkārtoti piemērots “VAS “Valsts nekustamie īpašumi” darba aizsardzības prasības uzņēmējiem, veicot tehniskās apsekošanas un būves ekspertīzes darbus” (8.pielikums)  noteiktais līgumsods;
10.5.5. Līgumu nav iespējams izpildīt tādēļ, ka Līguma izpildes laikā Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.6. Uzņēmējam ir tiesības atkāpties no Līguma, par to rakstiski paziņojot Pasūtītājam 10 (desmit) darba dienas iepriekš, ja iestājies vismaz viens no šādiem gadījumiem:
10.6.1. Pasūtītājs savas vainas dēļ Līgumā noteiktajos termiņos nav veicis Līgumā noteiktos maksājumus un šāds kavējums pārsniedz 45 (četrdesmit piecas) dienas, un Uzņēmējs pienācīgi ir izpildījis savas Vienošanās un Līgumā noteiktās saistības;
10.6.2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība.
10.7. Ja Vienošanās vai Līgums tiek izbeigts pirms termiņa, Uzņēmējs nodod visu tā rīcībā esošo un ar Vienošanās vai izbeigtā Līguma izpildi saistīto dokumentāciju Pasūtītājam ne vēlāk kā 3 (trīs) dienu laikā no Vienošanās vai Līguma izbeigšanas.

11. PUŠU PĀRSTĀVJI UN KONTAKTPERSONAS
11.1. Lai sekmētu saistību izpildi pienācīgā kārtā un Vienošanās un Līgumā noteiktajos termiņos, Puses nosaka kontaktpersonas. Kontaktpersonas Vienošanās ietvaros tiek norādītas šajā nodaļā, kontaktpersonas, kuras ir iesaistītas un atbild par konkrēta Līguma izpildi,  tiek norādītas Līgumā.
11.2. Pasūtītāja kontaktpersonu tiesības un pienākumi:
11.2.1. Pasūtītāja kontaktpersona Vienošanās ietvaros pilnībā pārzina Vienošanās noteikumus un viņai ir tiesības, nepārkāpjot Vienošanās robežas, risināt visus ar Vienošanās izpildi saistītos operatīvos jautājumus, organizēt un kontrolēt Vienošanās izpildes gaitu, tajā skaitā, bet ne tikai veikt komunikāciju starp Pasūtītāju un Uzņēmēju, pieprasīt no Uzņēmēja informāciju, sniegt informāciju Uzņēmējam, nodrošināt ar Vienošanos saistītās dokumentācijas nodošanu/ pieņemšanu, dot norādījumus par Vienošanās izpildi, kā arī veikt citas darbības, kas saistītas ar pienācīgu Vienošanās paredzēto saistību izpildi. Šī persona nav pilnvarota izdarīt grozījumus un papildinājumus Vienošanās noteikumos;
11.2.2. Pasūtītāja kontaktpersona Līguma ietvaros pilnībā pārzina Vienošanās un Līguma noteikumus un viņai ir tiesības, nepārkāpjot Vienošanās un Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Uzņēmēju, pieprasīt no Uzņēmēja informāciju, sniegt informāciju Uzņēmējam, nodrošināt ar Līgumu saistītās dokumentācijas nodošanu/ pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, t.sk. parakstīt dokumentācijas nodošanas-pieņemšanas aktu. Šī persona nav pilnvarota izdarīt grozījumus un papildinājumus Vienošanās un Līguma noteikumos, ieskaitot, grozīt Līgumcenu un/vai Līgumā noteiktos termiņus.
11.3. Pasūtītāja kontaktpersona Vienošanās ietvaros: ________ (tālr._______, e-pasts__________);
11.4. Uzņēmēja Nr.1 kontaktpersona:_________________ (tālr._______, e-pasts__________);
11.5. Uzņēmēja Nr.2 kontaktpersona:________________ (tālr._______, e-pasts__________);
11.6. Uzņēmēja Nr.3 kontaktpersona:_________________ (tālr._______, e-pasts__________);
11.7. Puses var nomainīt Vienošanās un Līgumā norādītās Pušu kontaktpersonas, par to rakstiski informējot otru Pusi.

12. APAKŠUZŅĒMĒJU UN SPECIĀLISTU MAIŅA UN PIESAISTĪŠANA
12.1. Apakšuzņēmēju sarakstā (7.pielikums) Uzņēmējs ir norādījis Vienošanās spēkā stāšanās dienā Vienošanās izpildē iesaistītos apakšuzņēmējus (t.sk. apakšuzņēmēju apakšuzņēmējus). Ja Uzņēmējs Vienošanās spēkā stāšanās dienā nav uzrādījis Vienošanās izpildē iesaistītos apakšuzņēmējus, tad Uzņēmējs apņemas nekavējoties Pasūtītājam paziņot un iesniegt informāciju par apakšuzņēmējiem (t.sk. apakšuzņēmēju apakšuzņēmējiem), kas tiek iesaistīti Vienošanās izpildē pēc Vienošanās spēkā stāšanās dienas. Šajā gadījumā Uzņēmējs iesniedz Pasūtītājam apakšuzņēmēju sarakstu, kas kļūst par Vienošanās neatņemamu sastāvdaļu.
12.2. Speciālistu sarakstā (6.pielikums) Uzņēmējs ir norādījis Vienošanās spēkā stāšanās dienā Vienošanās izpildē iesaistītos speciālistus. Speciālistu sarakstā norādīto speciālistu nomaiņa pieļaujama tikai Vienošanās noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai. Pasūtītājs nepiekrīt Speciālistu sarakstā norādīto speciālistu nomaiņai Vienošanās norādītajos gadījumos un gadījumos, kad piedāvātā Speciālistu sarakstā norādītā speciālista nomaiņai piedāvātais speciālist neatbilst iepirkuma procedūras dokumentos Uzņēmēja piesaistītajiem speciālistiem izvirzītajām prasībām vai tam nav vismaz tādas pašas kvalifikācijas un pieredzes kā speciālistiem, kas tika vērtēti, nosakot saimnieciski visizdevīgāko piedāvājumu.
12.3. Uzņēmējam ir pienākums nekavējoties informēt Pasūtītāju par jebkurām izmaiņām apakšuzņēmēju sarakstā un speciālistu sarakstā norādītajā informācijā. Šādā gadījumā Uzņēmējs iesniedz Pasūtītājam aktualizētu apakšuzņēmēju un/vai speciālistu sarakstu. 
12.4. Uzņēmējs nav tiesīgs bez saskaņošanas ar Pasūtītāju veikt speciālistu sarakstā norādīto speciālistu un apakšuzņēmēju sarakstā norādīto apakšuzņēmēju nomaiņu un/vai iesaistīt papildu apakšuzņēmējus un/vai speciālistus Līguma izpildē. Pasūtītājs ir tiesīgs pirms lēmuma pieņemšanas par speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu prasīt nomaināmo speciālistu un/vai apakšuzņēmēja viedokli par nomaiņas iemesliem.
12.5. Pasūtītājs nepiekrīt speciālistu sarakstā norādītā personāla un/vai apakšuzņēmēju sarakstā norādītā apakšuzņēmēja nomaiņai Vienošanās norādītajos gadījumos un gadījumos, kad speciālistu sarakstā norādītā personāla un/vai apakšuzņēmēju sarakstā norādīto Apakšuzņēmēju nomaiņai piedāvātais personāls un/vai piedāvātie apakšuzņēmēji neatbilst iepirkuma dokumentācijā un/vai tehniskajā specifikācijā Uzņēmēja piesaistītajiem speciālistiem izvirzītajām prasībām vai tam nav vismaz tādas pašas kvalifikācijas un pieredzes kā personālam un/vai apakšuzņēmējiem, kas tika vērtēts, nosakot saimnieciski visizdevīgāko piedāvājumu.
12.6. Pasūtītājs nepiekrīt apakšuzņēmēju sarakstā norādīto apakšuzņēmēju nomaiņai, ja pastāv kāds no šādiem nosacījumiem:
12.6.1. piedāvātais Apakšuzņēmējs neatbilst Iepirkuma procedūras dokumentos Apakšuzņēmējiem izvirzītajām prasībām;
12.6.2. tiek nomainīts Apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
12.6.3. piedāvātais Apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR, atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
12.6.4. Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
12.7. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus, minētā panta ceturtās daļas 2., 3. un 4.punktā noteiktos termiņus skaitot no dienas, kad lūgums par Apakšuzņēmēja nomaiņu iesniegts Pasūtītājam. Izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt Apakšuzņēmēju vai piesaistīt jaunu Apakšuzņēmēju Vispārīgās vienošanas un/vai Līguma izpildes nodrošināšanai.
12.8. Pasūtītājs pieņem lēmumu atļaut vai atteikt Apakšuzņēmēju sarakstā norādīto Apakšuzņēmēju un/vai Speciālistu sarakstā norādīto speciālistu nomaiņai vai jaunu Apakšuzņēmēju vai speciālistu iesaistīšanu Vienošanās un/vai Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Vienošanās un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Izpildītājam, paziņojumu nosūtot no Pasūtītāja eAdreses uz Izpildītāja eAdresi un šādā gadījumā veikt grozījumus Vienošanās un/vai Līgumā nav nepieciešams. Paziņojums ir Vienošanās un/vai Līguma neatņemama sastāvdaļa un  ir saistošs abām Pusēm.

13. NEPĀRVARAMA VARA
13.1. Puse tiek atbrīvota no atbildības par pilnīgu vai daļēju Vienošanās un/vai Līgumā paredzēto saistību neizpildi, ja neizpilde notikusi nepārvaramas varas apstākļu iestāšanās rezultātā pēc Vienošanās spēkā stāšanās dienas, ko nebija iespējams ne paredzēt, ne novērst. Šāda nepārvarama vara ietver sevī notikumus, kuri izriet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, un citi apstākļi, kas neiekļaujas Pušu iespējamās kontroles robežās u.c.). Par nepārvaramas varas apstākli nav uzskatāma Uzņēmēja darbinieku un citu, Vienošanās izpildē Uzņēmēja iesaistīto personu (t.sk. apakšuzņēmēju) saistību neizpilde, nesavlaicīga vai nepienācīga izpilde, kā arī apstāklis, kad Uzņēmējam vai tā nodarbinātajiem būvspeciālistiem un/vai apakšuzņēmējiem vairs nav spēkā esoši sertifikāti vai patstāvīgās prakses tiesības, kas nepieciešamas Vienošanās saistību izpildei.
13.2. Pusei, kas nokļuvusi nepārvaramas varas apstākļos, nekavējoties rakstiski jāinformē par to otra Puse un, ja iespējams, ziņojumam jāpievieno kompetentas iestādes izziņa, kas satur nepārvaramas varas apstākļu apstiprinājumu un raksturojumu.
13.3. Ja nepārvaramas varas apstākļu dēļ Vienošanās saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Vienošanos un/vai Līgumu, par to rakstiski paziņojot otrai Pusei vismaz 15 (piecpadsmit) kalendārās dienas iepriekš. 
13.4. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Vienošanās 13.2.punktam.

14. STRĪDI
14.1. Visi strīdi, kas rodas Vienošanās vai Līgumu sakarā, ja sarunās tos atrisināt neizdodas, tiks izšķirti Latvijas Republikas tiesā, piemērojot Latvijas Republikā spēkā esošos normatīvos aktus.
14.2. Ja sakarā ar Vienošanos vai Līgumu vai tā izpildi, Pusēm pastāv strīds vai kāda no Pusēm ir iesniegusi prasību tiesā, tas nav pamats Uzņēmējam pārtraukt un/vai apturēt Darbu veikšanu vai kā citādi kavēt Darbu izpildi, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Vienošanās vai Līguma izpildes pārtraukšana vai maksājuma aizturēšana noteikta Vienošanās vai Līgumā.

15. KONFIDENCIALITĀTE
15.1. Uzņēmējs apņemas ievērot konfidencialitāti, tajā skaitā:
15.1.1. nodrošināt Vienošanās vai Līgumos minētās informācijas neizpaušanu, tajā skaitā no trešo personu puses, kas piedalās vai ir iesaistītas Vienošanās vai Līguma izpildē;
15.1.2. aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar Vienošanos vai Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Uzņēmējam pieejama Vienošanās vai Līguma izpildes gaitā;
15.1.3. Uzņēmējam bez Pasūtītāja rakstveida piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Vienošanos vai Līguma izpildes gaitu, būvniecības ieceri vai Objektu. Uzņēmējs nodrošina, ka tā apakšuzņēmēji un darbinieki ievēro un izpilda minēto nosacījumu.
15.2. Pasūtītājs apņemas ievērot konfidencialitāti  un bez Uzņēmēja rakstiskas atļaujas saņemšanas neizpaust trešajām personām pilnīgi vai daļēji ar Vienošanos vai Līgumu vai citu ar to izpildi saistītu dokumentu, kurus pirms Vienošanās vai Līguma noslēgšanas Uzņēmējs ir noteicis kā komercnoslēpumu un attiecīgi par to pirms Vienošanās vai Līguma noslēgšanas ir informējis Pasūtītāju. Jebkurā gadījumā, Uzņēmējs nevar noteikt par komercnoslēpumu Vienošanās vai Līguma priekšmetu un tā izpildes rezultātu.
15.3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Vienošanos vai Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
15.4. Vienošanās šīs nodaļas noteikumiem nav laika ierobežojuma un uz to neattiecas Vienošanās vai Līgumu darbības termiņš.

16. PERSONAS DATU AIZSARDZĪBA

16.1. Līguma izpildes ietvaros, tai skaitā, veicot savstarpēju fizisko personu datu nodošanu – pieņemšanu un secīgu apstrādi nolūkā nodrošināt šī Līguma izpildi, Uzņēmējs un Pasūtītājs fizisko personu datu apstrādi regulējošo normatīvo aktu kontekstā ir atsevišķi personas datu apstrādes pārziņi. 
16.2. Uzņēmējs un Pasūtītājs nodrošina fizisko personu datu apstrādi saskaņā ar šo Līgumu un fizisko personu datu apstrādi regulējošiem normatīviem aktiem, tai skaitā:
16.2.1. datu subjektu atbilstoši regulas “EIROPAS PARLAMENTA UN PADOMES REGULA (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” 13. un 14. pantam informē tā Puse, kas personas datus iegūst;
16.2.2. datu subjekta pieprasījuma gadījumā, atbildi noteiktajā termiņā gatavo tā Puse, kura ir saņēmusi datu subjekta pieprasījumu;
16.2.3. datu subjekta tiesību īstenošanu katra Puse nodrošina attiecībā uz to personas datu apstrādi, ko tā veic līdz personas datu nodošanai otrai Pusei;
16.2.4. katra Līguma puse īsteno atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka apstrāde notiek saskaņa ar fizisko personu datu apstrādi regulējošiem normatīviem aktiem.
16.3. Puses pēc attiecīga otras Puses rakstiska pieprasījuma nodrošina viena otrai nepieciešamo atbalstu personas datu aizsardzības pārkāpumu un datu subjektu pieprasījumu gadījumos (personas datu aizsardzības pārkāpuma gadījumā – ne vēlāk kā 24 (divdesmit četru) stundu laikā, citos gadījumos – ne vēlāk kā 2 (divu) nedēļu laikā).
16.4. Uzņēmējs un Pasūtītājs nav atbildīgi par iespējamiem otras Puses personas datu aizsardzības pārkāpumiem, kas saistībā ar šī Līguma  izpildi notikuši līdz brīdim, kad otra Puse personas datus ir nodevusi attiecīgi Pasūtītājam vai Uzņēmējam.

17. CITI NOTEIKUMI
17.1. Puses apliecina, ka tiem ir attiecīgās pilnvaras, lai slēgtu Vienošanos un uzņemtos tajā noteiktās tiesības un pienākumus, kā arī iespējas veikt šajā Vienošanās noteikto pienākumu izpildi.
17.2. Vienošanās pilnībā apliecina Pušu gribu. Nekādi Vienošanās mutiski papildinājumi un vienošanās netiek uzskatītas par šī Vienošanās noteikumiem.
17.3. Gadījumā, ja kāda no Pusēm tiek reorganizēta, Vienošanās un/vai Līgums paliek spēkā un to noteikumi ir saistoši Pušu saistību pārņēmējam, izņemot, gadījumu, ja Uzņēmējs tiek aizstāts ar citu uzņēmēju atbilstoši normatīvo aktu noteikumiem par komersantu reorganizāciju un uzņēmēju parēju, un šis uzņēmējs neatbilst Publisko iepirkumu likuma 61.panta trešās daļas 4.punktā noteiktajam. 
17.4. Izmaiņas Vienošanās un/vai Līguma noteikumos stājas spēkā tikai tad, ja tās noformētas rakstiski un:
17.4.1. attiecībā uz Vienošanos, kad tās ir parakstījušas visas Puses;
17.4.2. attiecībā uz Līgumu, kad tās ir parakstījušas Līgumu noslēgušās Puses.
Jebkuri grozījumi vai papildinājumi Vienošanās vai Līgumā kļūst par Vienošanās vai Līguma neatņemamu sastāvdaļu. Vienošanās 12.nodaļas, Vienošanās 17.13.punktā noteiktajos gadījumus un, mainot Vienošanās vai Līgumos noteiktās kontaktpersonas, nav nepieciešams veikt grozījumus Vienošanās vai Līgumā.
17.5. Vienošanās un Līgumu nodaļu virsraksti ir lietoti vienīgi ērtībai un nevar tikt izmantoti Vienošanās un Līgumu noteikumu interpretācijai. Līgumos lietotie termini atbilst Vienošanās 1.nodaļā dotajām definīcijām, izņemot, ja Līgumā ir noteikts citādāk.
17.6. Vienošanās noteikumiem, attiecībā pret Vienošanās pielikumu noteikumiem, ir augtāks juridisks spēks. Vienošanās un tehniskā specifikācija ir vispārējs dokuments, salīdzinot ar Līgumu un pie Līguma pievienoto Darba uzdevumu un speciālajām prasībām par Darbu izpildi. Izpildot Darbus, piemēro Vienošanās un tehniskās specifikācijas noteikumus tiktāl, cik tos neierobežo Līgums, Darba uzdevums un speciālās prasības par Darbu izpildi.
17.7. Ņemot vērā Objekta un Darbu īpašās prasības, Līgumā var tikt mainīti Vienošanās noteikumi. Šādi Vienošanās noteikumu papildinājumi tiek norādīti Vienošanās 3.1.punktā noteiktajā uzaicinājumā. Ja Līguma noteikumi nonāk pretrunā ar Vienošanās noteikumiem, tad prioritāri ir Līguma noteikumi.
17.8. Jautājumi, kas nav noteikti ar šo Vienošanos un Līgumu, tiek risināti saskaņā ar spēkā esošajiem Latvijas Republikas normatīvajiem aktiem.
17.9. Ja kāds no Vienošanās vai Līguma noteikumiem zaudē spēku normatīvo aktu grozījumu rezultātā, pārējie Vienošanās un Līguma noteikumi nezaudē spēku un šajā gadījumā Pušu pienākums ir piemērot Vienošanos un Līgumu atbilstoši spēkā esošajiem normatīvajiem aktiem.
17.10. Ja kāds no Vienošanās vai Līgumā vai to pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
17.11. Visi paziņojumi Vienošanās vai Līguma sakarā izdarāmi rakstiski. Par rakstisku paziņojumu uzskatāmas arī e-pasta vēstules, kas apstiprinātas ar elektronisko parakstu ar laika zīmogu atbilstoši normatīvajiem aktiem un nosūtītas no un uz šajā  punktā norādītajām e-pasta adresēm. Pasūtītāja e-pasta adrese: vni@vni.lv, Uzņēmēja Nr.1 e-pasta adrese: ___@ __.__, Uzņēmēja Nr.2 e-pasta adrese: ___@ __.__, Uzņēmēja Nr.3 e-pasta adrese: ___@ __. E-pasta paziņojumi, kas nosūtīti uz Vienošanās vai Līgumā norādīto Pušu kontaktpersonu e-pasta adresēm domāti vienīgi saziņas ērtībai, bet nav uzskatāmi par pienācīgi veiktu rakstisku paziņojumu. Jebkura no Pusēm var pieprasīt, lai otra Puse savu pa e-pastu veikto paziņojumu bez pienācīga elektroniskā paraksta apliecina ar parakstu un šādā gadījumā līdz rakstiskā apstiprinājuma saņemšanai atturēties no reaģēšanas uz pienācīgā kārtā neparakstītā e-pastā ietverto informāciju.
17.12. Ja kādai no Pusēm tiek mainīts juridiskais statuss vai kādi Vienošanās vai Līgumā minētie Pušu vai Pušu pārstāvju rekvizīti, tālruņa, e-pasta adreses, adreses, u.c. vai Pušu pārstāvji, tad tā nekavējoties rakstiski paziņo par to pārējām Pusēm. Ja Puse neizpilda šī punkta noteikumus, uzskatāms, ka pārējās Puses ir pilnībā izpildījušas savas saistības, lietojot Vienošanās vai Līgumā esošo informāciju par Pusi.
17.13. Vienošanās ir sagatavota latviešu valodā elektroniska dokumenta veidā, parakstīta ar drošu elektronisko parakstu, kas satur laika zīmogu.
17.14. Pie Vienošanās tās parakstīšanas brīdī tiek pievienoti šādi pielikumi, kas ir Vienošanās neatņemamas sastāvdaļas:
17.14.1. 1.pielikums - Tehniskā specifikācija;
17.14.2. 2.pielikums - Finanšu piedāvājumi;
17.14.3. 3.pielikums - Līguma projekts;
17.14.4. 4.pielikums – Dokumentācijas nodošanas – pieņemšanas akta paraugs;
17.14.5. 5.pielikums – Darbu nodošanas – pieņemšanas akta paraugs;
17.14.6. 6.pielikums - Speciālistu saraksts;
17.14.7. 7.pielikums - Apakšuzņēmēju saraksts;
17.14.8. 8.pielikums - VAS “Valsts nekustamie īpašumi” darba aizsardzības prasības uzņēmējiem, veicot tehniskās apsekošanas un būves ekspertīzes darbus. 

18. PUŠU REKVIZĪTI UN PARAKSTI

	
Pasūtītājs:
VAS „Valsts nekustamie īpašumi”
Vienotais reģ. Nr.40003294758
PVN reģ. Nr.LV40003294758
Juridiskā adrese: Talejas iela 1, Rīga, LV-1026
Tālr. 80002000, e-pasts: vni@vni.lv
AS „SEB banka” 
Konts Nr.LV22UNLA0002200609436
Kods: UNLALV2X

amats
(paraksts*)
Vārds Uzvārds



	Uzņēmējs Nr.__:
_______________
Vienotais reģ. Nr._______________
PVN reģ. Nr.___________
Juridiskā adrese: ___________
Tālr. _____________
e-pasts: ___________
Konts Nr. ___________
Kods: ___________


amats
(paraksts*)
Vārds Uzvārds



*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU.
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.



3.pielikums
pie 202_.gada ___.____________
Vispārīgās vienošanās Nr. __________________


LĪGUMS Nr. ______________
Par ________________________ 
(Objekts: ___________________ (kadastra Nr. ________________))

									    Dokumenta datums ir tā elektroniskas parakstīšanas datums

VAS „Valsts nekustamie īpašumi”, vienotais reģistrācijas Nr.40003294758 (turpmāk – Pasūtītājs), kuru, pamatojoties uz ______ pārstāv ________, no vienas puses, 
________, vienotais reģistrācijas Nr. __________ (turpmāk – Uzņēmējs), kuru, pamatojoties uz ______, pārstāv _______, no otras puses,
pamatojoties uz Pušu starpā noslēgto 202__.gada ___._________ vispārīgo vienošanos Nr.________ “Iepirkuma priekšmeta ___ daļai  “__________________________________”, (turpmāk - Vienošanās) noslēdz šādu Līgumu:

1. LĪGUMA PRIEKŠMETS
Pasūtītājs uzdod un Uzņēmējs apņemas veikt šādus Darbus - būves tehniskā apsekošana/būvniecības ieceres dokumentācijas (tās daļas) ekspertīze (norādīt būvniecības ieceres dokumentācijas izstrādātāju, veidu un nosaukumu)/būves ekspertīze (norādīt atbilstošo)(norādīt Objekta adresi, kadastra Nr.), atbilstoši Pasūtītāja noteiktajam Darba uzdevumam, kas ir pievienots Līguma 1.pielikumā, Līguma, Vienošanās un normatīvo aktu noteikumiem.  (papildina, ja ir papildus prasības).

2. DARBU IZPILDES TERMIŅŠ
[bookmark: _Hlk524609038]Iepirkuma I.daļā Līguma 2.1.punktu izsaka šādā redakcijā
2.1. Uzņēmējs apņemas veikt Darbus pilnā apmērā un nodot Pasūtītājam Dokumentāciju ________ (dienu/kalendāra nedēļu) laikā no Līguma spēkā stāšanās dienas.
Iepirkuma II.daļā Līguma 2.1.punktu izsaka šādā redakcijā
2.1. Uzņēmējs apņemas veikt Darbus pilnā apmērā un nodot Pasūtītājam Dokumentāciju un turpmāk norādītajos starptermiņos veikt šādus darbus:
2.1.1. ______ (______) kalendāro/darba dienu/nedēļu laikā no Dokumentācijas nodošanas – pieņemšanas akta parakstīšanas dienas veikt būvniecības ieceres dokumentācijas ekspertīzi un iesniegt Pasūtītājam ekspertīzes atzinuma projektu elektroniski uz Līgumā norādītās Pasūtītāja kontaktpersonas e-pastu;
2.1.2. ______ (_______) kalendāro dienu laikā pēc precizētās būvniecības ieceres dokumentācijas saņemšanas veikt atkārtotu ekspertīzi un iesniegt Pasūtītājam ekspertīzes atzinumu un citus Darba uzdevumā norādītos dokumentus.
Iepirkuma III.daļā Līguma 2.1.punktu izsaka šādā redakcijā
2.1. Uzņēmējs apņemas veikt Darbus pilnā apmērā un nodot Pasūtītājam Dokumentāciju ________ (dienu/kalendāra nedēļu) laikā no Līguma spēkā stāšanās dienas vai Dokumentācijas nodošanas – pieņemšanas akta parakstīšanas dienas (ja tas norādīts Darba uzdevumā) (norādīt atbilstošo).

Ņemot vērā speciālās prasības Darbu izpildei, Līguma 2.nodaļa var tikt izteikta citā redakcijā saskaņā ar Darba uzdevumā noteikto.

3. LĪGUMCENA UN NORĒĶINU KĀRTĪBA
3.1. Līguma ietvaros noteiktā Līgumcena par Darbu veikšanu ir ____________ EUR (____ euro, ____ centi) bez pievienotās vērtības nodokļa.
3.2. Pušu parakstīts Darbu nodošanas un pieņemšanas akts ir pamats rēķina par Darbu veikšanu izrakstīšanai.
3.3. Līgumā noteiktos maksājumus Pasūtītājs veic 30 (trīsdesmit) dienu laikā pēc Darbu pilnīgas pabeigšanas, Darbu nodošanas un pieņemšanas akta abpusējas parakstīšanas un Uzņēmēja rēķina saņemšanas, maksājumu pārskaitot uz Uzņēmēja norādīto bankas norēķinu kontu.

Ņemot vērā speciālās prasības Darbu izpildei, Līguma 3.nodaļa var tikt izteikta citā redakcijā saskaņā ar Darba uzdevumā noteikto.
4. PUŠU PĀRSTĀVJI
4.1. Pasūtītāja kontaktpersona: vārds, uzvārds, amats, tālrunis____, e-pasts ________.
4.2. Uzņēmēja kontaktpersona: vārds, uzvārds, amats, tālrunis____, e-pasts ________.

5. APDROŠINĀŠANA
Ievērojot Vienošanās 8.1.punktu, Uzņēmējam 5 (piecu) darba dienu laikā pēc Līguma spēkā stāšanās dienas ir jāiesniedz Pasūtītājam apdrošināšanas polises, apdrošināšanas līguma un dokumentu, kas apliecina apdrošināšanas prēmijas apmaksu, kopijas, uzrādot minēto dokumentu oriģinālus:
5.1. Līguma izpildē piesaistīto būvspeciālistu profesionālās civiltiesiskās atbildības apdrošināšanu konkrētā Objektā (ja tas norādīts Darba uzdevumā) ar atbildības limitu ne mazāku kā ______ EUR (____ euro, ____ centi) un pašrisku ne lielāku kā _____ EUR (_____ euro, 00 centi) atbilstoši normatīvo aktu prasībām;
(ja Darba uzdevumā norādīts par Uzņēmēja civiltiesiskās atbildības apdrošināšanas nepieciešamību, papildināt Līgumu ar šādu punktu)
5.2. Uzņēmēja civiltiesiskās atbildības apdrošināšanu konkrētā Objektā (ja tas norādīts Darba uzdevumā) ar kopējo atbildības limitu un atbildības limitu par katru gadījumu ne mazāku kā ____ EUR (____ euro, ____ centi) un pašrisku ne lielāku kā ____,00 EUR (___euro, 00 centi);
(ja Darba uzdevumā ir norādes par papildu segumu un nosacījumiem, Līgumu papildina ar šādu punktu)
5.3. apdrošināšanas līgumos (-ā) jābūt iekļautam Darba uzdevumā norādītajam papildu segumam un nosacījumiem.

6. CITI NOTEIKUMI
6.1. Līgums stājas spēkā tā abpusējas parakstīšanas dienā un ir spēkā līdz saistību pilnīgai izpildei.
6.2. Pusei par Līgumos neparedzētiem apstākļiem, kuri var negatīvi ietekmēt saistību izpildi vai saistību izpildes termiņu, 5 (piecu) darba dienu laikā no to rašanās brīža rakstiski jāpaziņo Pusei, kuru tas var ietekmēt. Ja Uzņēmējs nav iesniedzis Pasūtītājam attiecīgu paziņojumu šajā punktā noteiktajā termiņā, Uzņēmējs nevar prasīt pagarināt Līgumā noteikto saistību izpildes termiņu balstoties uz apstākļiem, par kuriem nav savlaicīgi sniedzis paziņojumu.
6.3. Visi Līgumu veidojošie dokumenti iztulkojami kopumā un savstarpējā sakarībā, vispirms meklējot tādus iztulkojumus, pēc kuriem neveidojas pretrunas starp dažādiem dokumentiem. Ja kāds no Līguma pamatteksta noteikumiem ir pretrunā ar Līguma pielikumiem, piemēro Līguma pielikuma noteikumu tiktāl, cik to neierobežo Līguma pamatteksta noteikumi.
6.4. Ja saskaņā ar Līguma 6.3.punktu nav iespējams atrisināt pretrunas starp Līgumu veidojošajiem dokumentiem, priekšroka dodama tādam risinājumam, kas Pasūtītājam uzliek mazāku pienākumu apjomu vai piešķir tam lielākas tiesības.
6.5. /Ja ir kādi papildus noteikumi, kurus atbilstoši Vienošanās noteikumiem var mainīt, tad papildināt šo nodaļu./
Ja Objekts ir kultūras piemineklis vai atrodas pieminekļu aizsardzības teritorijā un/vai aizsardzības zonā, Līgums tiek papildināts ar šādu punktu:
6.6. Uzņēmējam ir pienākums ievērot kultūras pieminekļu aizsardzības jomu regulējošos normatīvos aktus. 
Atkarībā no finansējuma avota, Līgums tiek papildināts ar šādu punktu:
6.7. Uzņēmējs apzinās, ka būvniecības ieceres dokumentācija un/vai ar būvniecības ieceres realizāciju saistītie turpmākie būvdarbi tiek/tiks veikti ar ______________________ līdzfinansējumu un apņemas segt Pasūtītājam visus zaudējumus, kas var rasties, ja Uzņēmēja, neatbilstoši Līguma noteikumiem, veiktie Darbi un/vai pieļauto termiņu nokavējumu dēļ tiek piemērota finanšu korekcija un/vai izmaksas tiek atzītas par neattiecināmām. Šajā Līguma punktā minētos zaudējumus Uzņēmējs apņemas segt pēc pirmā Pasūtītāja rakstveida pieprasījuma saņemšanas.
6.8. Līgumam tā parakstīšanas dienā tiek pievienoti šādi pielikumi, kas ir tā neatņemamas sastāvdaļas:
6.8.1. 1.pielikums – Darba uzdevums;
6.8.2. 2.pielikums – Finanšu piedāvājums.
6.9. Līgums sagatavots latviešu valodā elektroniska dokumenta veidā, parakstīts ar drošu elektronisko parakstu, kas satur laika zīmogu.

7. PUŠU REKVIZĪTI UN PARAKSTI
		
Pasūtītājs:
VAS „Valsts nekustamie īpašumi”
Vienotais reģ. Nr.40003294758
PVN reģ. Nr.LV40003294758
Juridiskā adrese: Talejas iela 1, 
Rīga, LV-1026 
Tālr. 80002000
AS „SEB banka” 
Konts: LV22UNLA0002200609436
Kods: UNLALV2X

amats
(paraksts*)
Vārds Uzvārds

	Uzņēmējs:
_________________________
Vienotais reģ. Nr._______________
PVN reģ. Nr.LV_________________
Juridiskā adrese: ________________
Tālr. _______________
__________________
Konts: _________________
Kods: __________________


amats
(paraksts*)
Vārds Uzvārds





	


*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU.
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.





4.pielikums
pie 202_.gada ___.____________
Vispārīgās vienošanās Nr. __________________

DOKUMENTĀCIJAS PIEŅEMŠANAS – NODOŠANAS AKTS Nr. _____
pie 202_.gada. „___” ______________ Līguma Nr. ________
“Par __________________” 
 (Objekts: ______ (kadastra Nr. ________________))


Dokumenta datums ir tā 
elektroniskas parakstīšanas datums

	
	Mēs, ____ “_________” _________ (turpmāk – Uzņēmējs) un VAS „Valsts nekustamie īpašumi” (turpmāk – Pasūtītājs) , parakstot šo aktu apliecinām, ka atbilstoši 20___.gada ___. _________ līguma Nr. _________noteikumiem: 
Pasūtītājs/Uzņēmējs nodod, bet Uzņēmējs/Pasūtītājs parakstot šo aktu apliecina, ka ir saņēmis ____ „_____________________”, izstrādātu būvniecības ieceres dokumentāciju - ____ „_____________________”, /izstrādātu ekspertīzes atzinumu/citi dokumenti uz __ lapām (____ eksemplāros, uz ___ lapām katrs/ CD formātā),  ______________________________________.
	
Akts sagatavots uz 1 (vienas) lapas un parakstīts ar drošu elektronisko parakstu, kas satur laika zīmīgu.



	VAS  „Valsts nekustamie īpašumi”
amats
(paraksts*)
Vārds Uzvārds

 
	______________(Uzņēmējs)
amats
(paraksts*)
Vārds Uzvārds


	





5.pielikums
Pie 202__.gada ___.____________
Vispārīgās vienošanās Nr. __________________



DARBU PIEŅEMŠANAS – NODOŠANAS AKTS
pie 202_.gada. „___” ______________ Līguma  Nr. ________
“Par ___________________”
(Objekts: ______ (kadastra Nr. ________________))

Dokumenta datums ir tā
elektroniskas parakstīšanas datums
	
1. Ar šo  VAS „Valsts nekustamie īpašumi” (turpmāk –Pasūtītājs) apliecina, ka  atbilstoši 20___.gada __. __________________ līguma Nr. _________ Par _______ ekspertīzes veikšanu (Objekts: ___________________ (kadastra Nr. ________________)) noteikumiem  __________________ (turpmāk - Uzņēmējs) ir sagatavojis un iesniedzis Līguma noteikumiem atbilstošu Dokumentāciju - ______ (norādīt kādu), un nodevis Pasūtītājam Darbu izpildei saņemtos dokumentus (ja dokumenti nodoti ar aktu).

1. Šis apliecinājums neatbrīvo Uzņēmēju no atbildības par Darbu kvalitāti un trūkumiem, kas acīmredzami un nepārprotami neizriet no Dokumentācijas un ko Pasūtītājs nevarēja konstatēt pirms būvniecības ieceres realizācijas uzsākšanas/ pieņemot Dokumentāciju. (izvēlēties atbilstošo).

1. Saskaņā ar Līguma noteikumiem, Dokumentācijas iesniegšanas termiņš ir 20 ___.gada ____. ________________. 

1. Faktiskais Dokumentācijas iesniegšanas datums ir 20__.gada _____. ________. Līgumā noteiktā termiņa kavējums nav/ir _____ dienas.

1. No Uzņēmējam izmaksājamās summas saskaņā ar Vienošanās ____.punktu Pasūtītājs veic līgumsoda ieturējumu _____ EUR (______________).  

1. Akts sagatavots elektroniska dokumenta veidā un parakstīts ar drošu elektronisko parakstu.


	VAS  „Valsts nekustamie īpašumi”
amats
(paraksts*)
Vārds Uzvārds

 
	______________(Uzņēmējs)
amats
(paraksts*)
Vārds Uzvārds

